Jorma Pitkämäki

Jorma Johannes Pitkämäki (20. helmikuuta 1953 Sonkajärvi – 19. syyskuuta 2016 Vaasa) oli Länsi- ja Sisä-Suomen aluehallintoviraston ylijohtaja vuosina 2010–2016.

Pitkämäki oli koulutukseltaan kauppatieteiden maisteri. Hän aloitti Länsi- ja Sisä-Suomen aluehallintoviraston ensimmäisenä ylijohtajana vuoden 2010 alussa. Tuota ennen hän oli tehnyt miltei koko työuransa kotikaupungissaan Vaasassa, viimeiseksi kaupungin kehitysjohtajana ja kaupunkisuunnittelun johtajana.

Ylijohtajan tehtäväänsä Pitkämäki hoiti kesäkuuhun 2016 asti, jolloin hänen sijaisekseen astui johtaja Marko Pukkinen. Pitkämäki kuoli saman vuoden syyskuussa pitkäaikaiseen sairauteen Vaasan keskussairaalassa.

Lähteet

Aiheesta muualla 
 Jorma Pitkämäen muistokirjoitus Helsingin Sanomissa

Aluehallintovirastojen ylijohtajat
Vuonna 1953 syntyneet
Vuonna 2016 kuolleet